GT4 gikk for å være en «sivilisert» kupéversjon av 110-serien. Selv om karosseriet var ganske lavt var det enklere å komme seg inn og ut av den enn i en A110 Berlinette, og når man satt bak rattet hadde man en førerposisjon mer lik en personbil. Under kjøring var den sportslig men aldri vanskelig å kontrollere. Designet var mindre aggressivt enn A110 Berlinette og antydet kanskje, etter datidens norm, en mer feminin eleganse enn maskulin kraft.